Tanulja meg ingyenesen a digitális eszközök használatát!

Magyarországon 100.000 lakos számára indulnak el digitális eszközök használatának megismerését célzó ingyenes képzési programok felnőttképző intézmények közreműködésével a GINOP 6.1.2-15 projekt keretében.

Kormányzati Informatikai Fejlesztési Ügynökség (KIFÜ) által fejlesztett „Első lépések a digitális világba” (IKER1 szint) valamint „Önállóan használom az informatikai eszközömet” (IKER 2. szint) című, egységes képzési programok egyenként 35-35 óra időtartamban valósulnak meg
A gyakorlatorientált, könnyen elsajátítható képzési program lehetővé teszi, hogy alacsony iskolai végzettséggel rendelkezők is használni tudják a világháló adta lehetőségeket. A képzéseken megszerzett tudás segíti a számítógépen vagy okostelefonon történő kapcsolattartást, ügyintézést, a tudásgyarapítást, azaz javíthatja az életminőséget, és növeli a munkába történő elhelyezkedés esélyét. A képzés biztos felhasználói alapokat ad, elvégzésekor követelmény a záró számonkérés sikeres teljesítése.

„ELSŐ LÉPÉSEK A DIGITÁLIS VILÁGBA” - IKER 1. SZINT ELSŐ LÉPÉSEK (35 ÓRA)

A képzés célja a digitális kulcskompetenciák fejlesztése és a pozitív attitűd kialakítása a digitális eszközök irányában.

Alapvető funkciók használata infokommunikációs eszközökön (PC, tablet, notebook, okostelefon stb.)

Hanghívás, üzenetküldés

Egyszerű szövegszerkesztési lépések

Egyszerű mentési műveletek

Tájékozódás az interneten (könnyen hozzáférhető információk megszerzése)

Elektronikus levelezés

Eszközök biztonságos használatának elsajátítása

„ÖNÁLLÓAN HASZNÁLOM AZ INFORMATIKAI ESZKÖZÖMET” - IKER 2. SZINT (35 ÓRA)

Az IKER 1. szintet már elsajátítottak számára indul. Célok:

Az infokommunikációs eszközök önálló használata (PC,tablet, notebook, okostelefon stb.)

Legfontosabb beállítási lehetőségek használata

Szövegek szerkesztése

Tájékozódás az interneten (könnyen hozzáférhető információk megszerzése weblapok keresőit használva)

Az interneten gyűjtött információk feldolgozása és problémák megoldása

Elektronikus levelezés és csatolmány használata

Elektronikus levelezés veszélyhelyzeteinek (levélszemét, emailes csalás) elhárítása

Közösségi portálok önálló használata Hanghívás és szöveges üzenetküldés

A jelentkezés regisztrációhoz kötött! A regisztrációt eTanácsadó végzi a Háttér Informatikai Rendszerben (HIR).

eTanácsadó: Pintér Györgyi, Tel: 06-30/281-7854. Kérjük, hogy jelentkezését a jelentkezési lap kitöltésével tegye meg, melyet megtalál az önkormányzat előterében, majd kitöltés után a lapot helyezze el az ott erre a célra kitett dobozban! A 2017. októberéig zajló képzések fokozatosan valósulnak meg az országban. Ahhoz, hogy lakóhelyén tudjon részt venni képzésen, javasoljuk, hogy minél előbb adja le jelentkezését! 15 fős csoportokban zajlanak a képzések! Sikeres regisztráció után újabb aláírás kérés miatt az etanácsadó megkeresi Önt!

Mentorgep

2016-11-08

Hewlett-Packard Company